Mākslu izglītības kompetences centrs “Ventspils Mūzikas vidusskola” (turpmāk tekstā – Skola) aicina darbā uz nenoteiktu laiku **profesionālās vidējās** **izglītības metodiķi** (profesiju klasifikatora kods – 2351 01) uz pilnu darba slodzi.

Darba pienākumi:

* izstrādāt profesionālās vidējās izglītības programmu saturu, mācību priekšmetu un prakses programmas sadarbībā ar direktora vietnieku mācību darbā, programmu vadītājiem, mācību priekšmetu pedagogiem un prakšu vadītājiem;
* nodrošināt profesionālās vidējās izglītības mācību procesa metodiskā darba koordinēšanu, izstrādāt priekšlikumus izglītības procesa pilnveidei;
* konsultēt profesionālās vidējās izglītības pedagogus mācību un eksaminēšanas metožu jautājumos un nodrošināt viņiem metodisko palīdzību;
* gatavot pārskatus un ieteikumus Skolas vadībai par iespējamiem mācību plāna, izglītības procesa un citiem grozījumiem un papildinājumiem;
* apmeklēt mācību un prakses nodarbības, iepazīties ar mācīšanas metodiku un novērtēt skolotāja darbu stundās un sasniegtos rezultātus;
* piedalīties Skolas izglītības procesa darbību reglamentējošo dokumentu izstrādāšanā;
* veikt mācību līdzekļu izmantošanas pētījumus, konsultēt, plānot un organizēt to izmantošanu;
* vadīt metodisko darbu Skolai noteiktajās metodiskās atbildības jomās valsts mērogā.

Prasības pretendentiem:

* augstākā izglītība mūzikas un pedagoģijas jomā;
* valsts valodas prasmes augstākajā līmenī;
* pieredze darbā mūzikas pedagoģijas jomā;
* pieredze metodisko darbu izstrādē;
* labas organizatoriskās, komandas darba, saskarsmes un komunikācijas prasmes.

Piedāvājam:

* radošu un atbildīgu darbu pieredzējušu kolēģu komandā;
* algas likmi:

pārbaudes laikā bruto 1200,00 eur par pilnu slodzi + 10% piemaksa saskaņā ar *Pedagogu darba samaksas noteikumu* 22. punktu;

pēc pārbaudes laika bruto 1400,00 eur par pilnu slodzi + 10% piemaksa saskaņā ar *Pedagogu darba samaksas* noteikumu 22. punktu;

* sociālās garantijas.

Iesniedzamie dokumenti:

* CV;
* motivācijas vēstule;
* izglītību un kvalifikāciju apliecinošu dokumentu kopijas.

Dokumentus lūdzam sūtīt līdz 2023. gada 1. februārim uz e-pastu vmv.vsk@kultura.lv.

 Informējam, ka pretendentu pieteikuma dokumentos norādītie personas dati tiks apstrādāti, lai nodrošinātu pretendentu atlasi. Pretendentu personas datu apstrādes pārzinis ir Mākslu izglītības kompetences centrs “Ventspils Mūzikas vidusskola”.